Diari Oficial de la Generalitat Valenciana


Sumari del DOGV 544, del 11-03-1987 (1987/808338)

ORDRE de 13 de febrer de 1987, de la Conselleria de Cultura, Educació i Ciència, per la qual es desplega el Decret 128/1986, de 20 d'octubre, regulador de les activitats complementaries i de serveis dels centres docents privats en règim de concerts a la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/02/13/(1)/dof/vci/html**

### Dades del document

Número de DOGV
:   544

Data del DOGV
:   11-03-1987

Secció del DOGV
:   DISPOSICIONS GENERALS

Número del document
:   1987/808338


Data del document
:   13-02-1987

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 13 de febrer de 1987, de la Conselleria de Cultura, Educació i Ciència, per la qual es desplega el Decret 128/1986, de 20 d'octubre, regulador de les activitats complementàries i de Serveis dels Centres Docentes Privats den Règim de Concerts a la Comunitat Valenciana.  
La Disposició Final Primera del Decret 128/1986, de 20 d'octubre, autoritza aquesta Conselleria per dictar les disposiciones d'execució i desplegament del que s'hi estableix.  
En exercici de les competències establertes en l'article 35 de la Llei Orgànica 5/1982, d'1 de juliol, que aprovà l'Estatut d'Autonomia de la Comunitat Valenciana, i en el Reial Decret 2093, de 28 de juliol, de Traspàs de Funcionaris i Serveis en matèria d'Ensenyament a la Generalitat Valenciana, i en virtut de les atribucions indicades en l'article 35 de la Llei 5 de 1983, de Govern Valencià.  
ORDENE:  
Primer. «Activitats complementàries i extraescolars».  
1. Les activitats complementàries o extraescolars han estat definides en l'article sisé del Decret 128/1986, i els requisits que han de reunir, fixats en l'article segon. Per tant, els Centres docents privats concertats podran organitzar activitats complementàries dins el propi centre escolar com a extraescolars fora del recinte escolar.  
2. El Consell Escolar del Centre aprovarà la programació de les activitats complementàries i de les extraescolars que seran incloses en el Pla Anual del Centre i sol·licitarà, fins el 30 del mes de setembre, l'autorització de percepcions Econòmiques, si calien, per al desplegament d'aquestes activitats mitjançant el model de sol·licitud de l'Annex I d'aquesta Ordre, al Servei Territorial de Cultura i Educació de la província corresponent.  
3. Les possibles modificacions de les esmentades percepcions dins un mateix curs escolar haurà de sol·licitar-les el Consell Escolar al Servei Territorial corresponent, utilitzant el mateix model de sol·licitud anterior, amb un mes d'antelació a la data prevista de modificació.  
Segon  
1. Els Directors Territorials de Cultura Educació requeriran de la Inspecció Educativa l'informe previ sobre la sol·licitud formulada pel Centre i resoldrà en el termini màxim de dos mesos.  
2. Els criteris per a l'informe i la resolució per part de la Inspecció Educativa i del Director Territorial respectivament seran els fixats estrictament en els articles 2n, 3r, 4t, i 6é del Decret 128/1986.  
3. Mentre el Centre no reba la Resolució aprovatòria o denegatòria podrà percebre de les famílies les quantitats sol·licitades especificant en els rebuts corresponents el terme «quantitat pendent d'aprovació».  
Si les quantitats definitivament aprovades eren inferiors a les ja avançades pels pares caldrà tornar la diferència a les famílies en un reintegrament únic.  
4. En el cas de Resolució negativa el Consell Escolar del Centre podrà presentar davant el Conseller de Cultura, Educació i Ciència recurs d'Alçada en el termini de quinze dies a comptar des de la notificació.  
Tercer  
1. Els Centres hauran de donar informació clara i objectiva sobre els continguts, la metodología, els horaris i el professorat responsable de les activitats complementàries i extraescolars de les quals sol·licite autorització de percepcions Econòmiques tant en la sol·licitud als Serveis Territorials de Cultura i Educació com als pares.  
2. Quan l'òrgan que el Reglament de Règim Interior del Centre puga determinar, haja presentat al Consell Escolar la programació d'activitats complementàries i extraescolars i tinga la corresponent autorització de preus dels Serveis Territorials de Cultura i Educació, en els rebuts que s'espedesquen es farà constar clarament, quina és l'entitat perceptora i els conceptes, les quantitats i el període a què correspon l'esmentada facturació.  
3. Cap alumne no serà discriminat per no participar en les activitats complementàries i extraescolars.  
Quart. «Servei Complementari de Menjador Escolar».  
Per al funcionament d'un Menajador Escolar en un Centre privat concertat s'estarà al que disposa l'article 10é del Decret 128/1986. A aquests efectes els Titulars dels Centres presentaran durant la segona quinzena del mes de setembre la sol·licitud segons el model de l'annex II d'aquesta Ordre.  
Cinquè  
Els Directors Territorials, amb l'informe previ de la Inspecció Educativa, resoldran en el termini màxim d'un mes. Per tal d'aprovar o denegar l'autorització de preu d'un menjador escolar en un centre docent privat concertat es requerirà que el preu comensal/dia no supere el 20% del que s'estableix per als menjadors escolars en Centres Públics en cada Servei Territorial.  
Mentre el Centre no reba la Resolució aprovatòria o denegatòria podrà percebre de les famílies les quantitats sol·licitades especificant en els rebuts corresponents el terme «quantitat pendent d'aprovació».  
En el supòsit que les quantitats definitivament aprovades siga inferior a la ja avançada pels pares, el Centre reintegrarà en una sola vegada les diferències acumulades.  
Sisé. «Servei Complet de Transport Escolar».  
Per a l'establiment del servei de transport escolar en un Centre docent privat concertat, organitzat per la titularitat del Centre o per una altra entitat s'estarà al que disposa l'article 11 del Decret 128/1986.  
En aquest sentit els Titulars dels Centres presentaran en la primera quinzena del mes de setembre la sol·licitud segons el model de l'Annex III d'aquesta Ordre al Servei Territorial de Cultura i Educació de la província corresponent.  
Seté  
Els Directors Territorials de Cultura i Educació, amb l'informe previ de la Inspecció Educativa, resoldran les sol·licituds d'autorització de preus del servei complementari de transport escolar en el termini màxim d'un mes.  
Per a aprovar o denegar l'autorització de preu del servei de transport escolar en un centre docent privat concertat es tindran com a criteris bàsics el compliment, per part dels vehicles, de les normes sobre transport escolar, i que el preu sol·licitat no supere les tarifes màximes equivalents existents a la província per al Transport Escolar en Centres Públics, establerts pel Ministeri d'Obres Públiques i Urbanisme en l'Ordre corresponent de fixació de tarifes per al transport per carretera.  
Mentre el Centre no reba la Resolució aprovatòria o denegatòria podrà percebre de les famílies la quantitat sol·licitada especificant en els rebuts corresponents el terme «quantitat pendent d'aprovació».  
En el supòsit que les quantitats definitivament aprovades siguen inferiors a les ja avançades pels pares, el centre reintegrarà d'una sola vegada les diferències acumulades.  
Vuité. «Altres Serveis Complementaris».  
Per a l'autorització del preu d'un altre tipus de serveis complementaris, els Titulars dels Centres presentaran, en la primera quinzena del mes de setembre, la sol·licitud segons el model de l'Annex IV d'aquesta Ordre, en el Servei Territorial de Cultura i Educació corresponent.  
-Nové  
Els Directors Territorials de Cultura i Educació, amb l'informe previ de la Inspecció Educativa, resoldran en el termini màxim d'un mes les sol·licituds de preus d'altres serveis complementaris rebuts.  
Deu  
El Centre no podrà percebre per aquests Serveis cap quantitat mentre no en tinga autoritzades les percepcions Econòmiques.  
Onze  
En el supòsit de Resolució denegatòria dels preus sol·licitats per als Serveis Complementaris, el titular del Centre podrà presentar recurs d'Alçada davant el Conseller de Cultura, Educació i Ciència en el termini de quinze dies naturals des de la notificació, o bé tornar a presentar la sol·licitud adaptant-la als raonaments exposats pels Serveis Territorials.  
Dotze. «Informació sobre els Serveis Complementaris».  
Els titulars dels Centres i els Consells Escolars proporcionaran a tots els pares una informació objectiva sobre els Serveis Complementaris que preste el Centre.  
Cap alumne no serà discriminat per no fer algun dels Serveis Complementaris del Centre.  
Tretze. «Altres percepcions».  
Els Centres docents concertats no podran percebre de les famílies cap quantitat en concepte de matrícula, ni de reserva de plaça. Tampoc no podrà cobrar-se cap quantitat com a bestreta de mensualitats d'activitats complementàries, extraescolars o serveis complementaris.  
Catorze  
L'import de les quotes de les Associacions de Pares d'Alumnes legalment establertes no podrà ser percebuda pels Centres, ni carregades en els rebuts que extenga el Centre, si s'escau, pels conceptes d'activitats complementàries, extraescolars o de serveis complementaris, i en serà facturat l'import per l'Associació de Pares d'Alumnes als seus associats, amb indicació expressa de les dades identificatives de l'Associació.  
Quinze  
Per tal de comprovar que les activitats complementàries extraescolars o serveis complementaris han estat acceptats voluntàriament pels pares dels alumnes usuaris, el Centre conservarà documents fefaents de l'esmentada acceptació, prèvia a la realització de les activitats o la prestació de serveis, on s'especifiquen aquelles activitats o serveis acceptats juntament amb les quantitats autoritzades.  
Setze  
Tots els pares que matriculen els seus fills per primera vegada en un Centre docent privat concertat rebran informació sobre les activitats complementàries, extraescolars i serveis complementaris que el centre presta i el caràcter voluntari d'aquests.  
Desset. «Control de les percepcions autoritzades».  
1. La Inspecció Educativa vetlarà pel compliment del que disposa aquesta Ordre.  
2. Si hi havia percepcions de quantitats a les famílies, no autoritzades pels Serveis Territorials de Cultura i Educació corresponents, el Director Territorial ordenarà la Instrucció de l'expedient administratiu oportú i s'estarà al que disposa l'article 62, apartats 2 i 3 de la Llei Orgànica 8/1985, de 3 de juliol, Reguladora del Dret a l'Educació, sobre incompliment del concert.  
DISPOSICIONS FINALS  
Primera  
Els Centres docents privats concertats disposaran de quinze dies des de la publicació d'aquesta Ordre per a sol·licitar les autoritzacions previstes als articles 1r, 4t, 6é i 8é.  
Aquells centres que, en virtut del que diposa el Reial Decret 1534/1986, d'11 de juliol, pel qual es regulen les activitas complementàries i de serveis en Centres privats en règim de concerts (BOE de 29 de juliol), haguessen presentat ja als Serveis Territorials la sol·licitud de preus per activitats complementàries, extraescolars i serveis complementaris, hauran de completar en el termini de quinze dies, a partir de la publicació d'aquesta Ordre, la documentació que s'hi presentà, en els termes previstos en aquesta Ordre. Els Directors Territorials de Cultura i Educació, amb l'informe previ de la Inspecció Educativa, resoldran les esmentades sol·licituds en el termini màxim d'un mes a partir de la publicació d'aquesta Ordre.  
Segona  
Aquesta Ordre tindrà efectes l'endemà de la publicació en el Diari Oficial de la Generalitat Valenciana.  
València, 13 de febrer de 1987.  
El Conseller de Cultura, Educació i Ciència,   
CEBRIA CISCAR I CASABAN  
Veure annex


Còpia Permalink ELI